檀香山

檀香山，音譯火奴魯魯（英语：Honolulu），是美國夏威夷州最大城市搭首府。勒夏威夷語裏向，火奴魯魯指個是「屏蔽之灣」或「屏蔽之地」。因為早期本地盛產檀香木，外加交關運轉來中國，華人叫俚檀香山。檀香山勒歐胡島東南方沿岸，有一個「火奴魯魯區」。據美國人口調查局勒2004年7月1號統計，檀香山人口377260；而火奴魯魯郡（差弗多整個歐胡島）就有900000。勒夏威夷，地方政府管轄範圍僅僅到「郡」級，火奴魯魯郡就包括仔歐胡島浪向所有範圍（約600平方英里）。